अलबोर्ज़, अल्बोर्ज़ भा एल्बुर्ज़ ( ) उत्तरी ईरान में एगो परबत श्रेणी बाटे जवन अज़रबैजान के सीमा के सहारे से सुरू हो के कैस्पियन सागर के दक्खिनी किनारे के सहारे हो के आगे पूरुब ओर जा के अल दाग़ पहाड़ में जुड़ जाला। एकरा के पच्छिमी, मध्य आ पूरबी अल्बोर्ज़ में बाँटल जाला। पच्छिमी हिस्सा के तालिश परबत भी कहल जाला। दमावंद परबत, जवन ईरान के सभसे ऊँच पहाड़ हवे, मध्य अल्बोर्ज़ के हिस्सा हवे। पूरबी अल्बोर्ज़ उत्तर-पूरबी दिसा में लंबाई लिहले बाटे।